אופיר כהן (רב)

הרב ד"ר אופיר יחזקאל כהן (נולד בשנת 1968) הוא מייסד ישיבת ההסדר בעיר אשקלון. לשעבר ראש מנהלת תנופה, ראש הגרעין התורני באשקלון, מנהל בית ספר תיכון אמי"ת בקריית מלאכי, ראש אולפנת בני עקיבא באבן שמואל ומנהל המדרשה בגוש קטיף.

==ביוגרפיה== 
נולד וגדל ברוממה בירושלים. למד בישיבת חורב והמשיך לישיבת מרכז הרב, שם למד במשך חמש שנים, מתלמידי הרב אברהם אלקנה שפירא. במהלך שנים אלו נישא לנגה.

בעל הסמכה לרבנות ותואר שלישי בחינוך. הגיע לכפר דרום בשנת 1989 והיה מהמשפחות הראשונות במקום. היה איש התיישבות בכפר דרום במשך כ-15 שנים כולל תפקידים של יו"ר מזכירות, דובר היישוב וחבר מליאת המועצה בגוש קטיף. שירת בצה"ל כרב צבאי והגיע לדרגת רב-סרן במילואים.

בשנים 1995–2009 שימש כמנהל בית ספר תיכון אמי"ת בקריית מלאכי וראש אולפנת בני עקיבא באבן שמואל וכמנהל המדרשה ליהדות וידיעת הארץ בגוש קטיף.

בבחירות לכנסת השמונה עשרה שנערכו ב-2009 שובץ כהן במקום התשיעי ברשימת הבית היהודי, אך לא נבחר לכנסת. לאחר הבחירות עד שנת 2011 שימש כיועץ שר המדע, דניאל הרשקוביץ, שעמד בראש ועדת השרים לסיוע למפוני גוש קטיף.

בדצמבר 2011 מונה לראש מנהלת תנופה, העוסקת בטיפול ושיקום מפוני גוש קטיף. החליף בתפקידו את בנצי ליברמן. תפקיד זה היה בתוקף עד לסגירת המנהלת באמצע 2013.

כיום גר באשקלון ומראשי הגרעין התורני "אורות אשקלון" בעיר ומרבני צהר. ממקימי ישיבת ההסדר בעיר. מנהל מרכז תורה ומדינה שביישוב ניצן.

הרב כהן נשוי לנגה ואב לעשרה ילדים, מתגורר באשקלון. משפחתו פרצה לתודעה הציבורית לאחר הפיגוע באוטובוס הילדים ב-20 בנובמבר 2000, בו נפצעו שלושה מילדיו באורח קשה ואיבדו את רגליהם, לאחר שמחבלים הניחו מטען תופת ופוצצו את האוטובוס שבו נסעו לבית הספר.

ערך את הספר 'כפר דרום לדורותיו' – יחד עם הרב אברהם שרייבר, 181 עמ'. תשנ"ה. כמו כן, את הספר 'חיל עם ומדינה: מקורות לעיון ולימוד בנושאי צבא, חברה, שלטון ומדינה'.

==חיבורו==
* רגלי מבשר: פרקי אמונה והתמודדות, כפר דרום, מדרשת התורה והארץ, תשס"ג

==קישורים חיצוניים==

* [http://www.nrg.co.il/online/54/ART2/316/821.html הקב"ה לא יכה פעמיים: ריאיון עם הרב אופיר ונגה כהן], אתר nrg.
* [http://www.inn.co.il/Besheva/Article.aspx/11674 שלושת ילדיו נפצעו קשה בפיגוע אוטובוס הילדים, וכמה שנים אחר כך הוא גורש מביתו בכפר דרום יחד עם בני קהילתו- אחד משלהם], ראיון בעיתון בשבע.
* [http://ashkelonpost.com/ברכת-כהנים/ ראיון], באתר אשקלון פוסט. 2018
* 
* [http://www.meirtv.co.il/site/rabbis.asp?rabbi=3891 שיעוריו בערוץ מאיר].
* [http://www.srugim.co.il/tag/%D7%94%D7%A8%D7%91-%D7%90%D7%95%D7%A4%D7%99%D7%A8-%D7%9B%D7%94%D7%9F הרב אופיר כהן באתר סרוגים]
* [http://www.kipa.co.il/tags/%D7%94%D7%A8%D7%91-%D7%93%22%D7%A8-%D7%90%D7%95%D7%A4%D7%99%D7%A8-%D7%9B%D7%94%D7%9F הרב אופיר כהן באתר כיפה]
* [https://www.youtube.com/results?search_query=%D7%94%D7%A8%D7%91+%D7%90%D7%95%D7%A4%D7%99%D7%A8+%D7%9B%D7%94%D7%9F&spfreload=10 שיעוריו בערוץ יוטיוב]
* [http://www.ashqelon.net/article/6690 סיור בישיבת ההסדר 'אורות אשקלון'], ראיון באתר אשקלון נט.
* [https://www.toraland.org.il/%D7%97%D7%99%D7%A4%D7%95%D7%A9-%D7%91%D7%9E%D7%90%D7%92%D7%A8?searchString=%D7%90%D7%95%D7%A4%D7%99%D7%A8+%D7%9B%D7%94%D7%9F&MediaType=%D7%9E%D7%90%D7%9E%D7%A8%D7%99%D7%9D&SubCategoryNodeID=&author=&CategoryNodeID= מאמר תורני באתר מכון התורה והארץ].
* [http://merhav.nli.org.il/primo_library/libweb/action/search.do?fn=search&ct=search&initialSearch=true&mode=Basic&tab=default_tab&indx=6&dum=true&srt=rank&vid=NLI&frbg=&vl%28freeText0%29=%D7%90%D7%95%D7%A4%D7%99%D7%A8+%D7%9B%D7%94%D7%9F&scp.scps=scope%3A%28NNL%29 ספריו באתר הספרייה הלאומית]
* [https://www.inn.co.il/tags/%D7%94%D7%A8%D7%91_%D7%90%D7%95%D7%A4%D7%99%D7%A8_%D7%9B%D7%94%D7%9F כתבות על הרב אופיר כהן], באתר ערוץ 7

==הערות שוליים==

קטגוריה:בוגרי ישיבת מרכז הרב
קטגוריה:ראשי ישיבות תיכוניות
קטגוריה:בוגרי ישיבת חורב-ירושלים
קטגוריה:תלמידי הרב אברהם אלקנה שפירא
קטגוריה:רבני הציונות הדתית
קטגוריה:ראשי אולפנות
קטגוריה:כפר דרום: אישים
קטגוריה:גוש קטיף: רבנים
קטגוריה:אשקלון: רבנים
קטגוריה:ישראלים שנולדו ב-1969